Lincoln Center

Linkolno centras – 6,6 ha ploto pastatų kompleksas Linkolno aikštėje, Manhatane, Niujorke. Tai meno centras, įkurtas 1955 m.

 Istorija 

1883 metais atidarytas Metropolitan opera teatras 1960 metais vos neužsidarė dėl avarinės būklės – nebuvo pinigų rekonstrukcijai. 1950 m. žymiosios Rokfelerių giminės palikuonis Džonas D. Rokfeleris III nusprendė mieste įkurti didelį meno centrą, kuriame būtų ir teatrai, ir muziejai, kitos meninės įstaigos, muzikos ir dailės akademijos ir pan. Metropoliteno vadovas R. Bingas gelbėdamas teatrą nutarė jį perkelti į kitą vietą, taip sutaupant pinigus rekonstrukcijai. Meno centras buvo kuriamas viename pavojingiausių Niujorko rajonų, kur karaliavo narkotikų prekeiviai, žudikai ir prostitutės. Miesto valdžia neturėjo galimybių būtent ten pasiųsti didesnes policijos pajėgas, todėl buvo nuspręsta įkurti meno šventovę, kurią saugos atvykusių solistų ar režisierių asmeninė apsauga, gerbėjai ir policija, kuri privalės saugoti minią žmonių. Lūkesčiai pasitvirtino. Pirmosios statybos prasidėjo 1955 m. ir tęsėsi iki 1969 m. Pirmasis pastatas duris atvėrė 1962 m. (Niujorko filharmonija)

Centre įsikūręs žymiausias pasaulio operos teatras The Metropolitan Opera. 1999 m. centras buvo rekonstruotas už beveik 1,5 mlrd. JAV dolerių.Robin Pogrebin (2003-05-08), „Lincoln Center Proceeds, Modestly“. The New York Times.

 Architektai 
Architektai, kūrę pastatus:
 Max Abramovitz: Avery Fisher salė
 Pietro Belluschi: Džuljardo muzikos mokykla
 Gordon Bunshaft: Niujorko viešoji biblioteka
 Wallace Harrison: The Metropolitan Opera pastatas
 Lee S Jablin: 3 privatūs pastatai
 Philip Johnson: Niujorko viešasis teatrasthumb|The Metropolitan Opera pastatas, atidarytas 1966 m.
 Eero Saarinen: Vivian Beaumont teatras
 Davis, Brody and Associates: Samuel B. ir David Rose pastatai.

 Chronologija 
 1955 m. balandžio 21 d.: statybų pradžia.
 1956 m. birželio 22 d.: pagrindinės salės atidarymas.
 1959 m. gegužės 14 d.: atidarymas, kuriame dalyvavo ir JAV prezidentas Dwight D. Eisenhower
 1962 m. rugsėjo 23 d.: Niujorko filharmonijos atidarymo iškilmės, kurias tiesiogiai transliavo televizija.
 1964 m. balandžio 6 d.: pradėjo veikti Linkolno centro fontanas.
 1964 m. balandžio 23 d.: atidarytas Niujorko miesto operos teatras.
 1965 m. spalio 14 d.: Vivian Beaumont teatro atidarymas.
 1965 m. lapkričio 30 d.: atidaryta viešoji biblioteka bei meno muziejus.
 1966 m. rugsėjo 16 d.: The Metropolitan Opera atidarymas.
 1969 m. gegužės 22 d.: atidarytas parkas bei muziejus.
 1969 m. rugsėjo 11 d.: Alice Tully koncertų salės atidarymas.
 1969 m. spalio 26 d.: naujus mokslo metus pradėjo Džuljardo muzikos mokykla.
 1976 m. spalio 19 d.: Avery Fisher Hall salės atidarymas po rekonstrukcijos.
 1981 m. gruodžio 4 d.: Didžiojo Obuolio cirkas surengė pirmąjį viešąjį pasirodymą.
 1982 m. rugsėjo 7 d.: Niujorko miesto operos teatro atidarymas po rekonstrukcijos, kurios prireikė dėl akustikos problemų.
 1986 m. rugsėjo 2 d.: atšauktas Sovietų Sąjungos baleto pasirodymas, kuris sukėlė milžiniškus protestus dėl Izraelio.
 1990 m. lapkričio 19 d.: The Samuel B. ir David Rose, Amerikos baleto teatro bei rėmėjų organizacijos būstinės pastatų atidarymas.
 2004 m. spalio 18 d.: atidaryta džiazo koncertams skirta salė.
 2006 m. kovas: įsibėgėjo centro plėtros projektas.
 2006 m. birželio 12 d.: prasidėjo statybos į šiaurę nuo centro, Kolumbo prospekte.
 2012 m. birželio 4 d.: atidarytas Klaros teatras.
 2012 m. spalio 1 d.: atidarytas visiems JAV prezidentams dedikuotas tiltas, jungiantis Manhataną su Naujuoju Džersiu iš 66 gatvės.

 Išnašos 

Kategorija:Niujorkas